**Ochii îndrăgesc aspiraţii regale**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se înnoptează, mâinile-i dau din coate

se agită prin aer, selectează gesturi

promit materializarea lor în fapte.

Noaptea toarce fuioare de întuneric

ochii îndrăgesc aspiraţii regale,

regalul se prelinge cu subtilitate pe trup.

De neostoit agitaţia mâinilor nu mângâie,

Rup din suflet şi-l subjugă

şarpelui celui care acum varsă otrava.

Dimineaţa îşi pune măşti de carnaval

cineva vrea să le dea la o parte

să cearnă lumina schimbătoare prin frunze.

Mâinile-i zbârcite a închinăciune mântuie

frumos aşezate acum vorbesc,

în oglinda sufletului ce se restituie cerului,

împreunate pe piept uimesc moartea.